  Майя Бывальцева Удмуртиысь ёросъёсын йӧскалык праздникъёсты ортчытыны туэ элькун коньдэтысь 1 миллион 254 сюрс манет висъязы. Эшшо 2 миллион манет ватсазы Йӧскалык политикая министерстволы Гербер праздникез Москваын радъян понна. 10-тӥ южтолэзе со сярысь пуктэтъёс кутэмын элькун кивалтэтлэн кенешоназ. 18-тӥ инвожое Сюмси ёросысь Бабья гуртын элькун Гербер ортчоз. Сое радъяны ёрослы 974 сюрс манет висъямын. 200 сюрс манет келялозы Вотка каре. 25-тӥ инвожое отын бигеръёслэн Сабантуйзы ортчоз. Семык праздникез радъяны Алнаш ёрос 80 сюрс манет басьтоз. 4-тӥ инвожое поръёс Охотничий починок гуртэ люкаськозы. Со сяна, 13-тӥ южтолэзе Вотка ёросын ӟуч праздникез — Масленицаез ортчытозы. Москваын Гербер кыкетӥзэ ортчоз ни. Чакламын 2-тӥ пӧсьтолэзе. Праздник радъяськоз «Музеон» паркын яке ВДНХ-ын. Тодэ вайытом, Гербер удмурт йӧскалык праздник Москваын нырысьсэ ортчиз 2015-тӥ арын 25-тӥ пӧсьтолэзе. Тегъёс: Лулчеберет Москва Удмуртия Гербер  